**Anexa la HCL \_\_\_\_\_\_\_\_\_ din 29.07.2021**

**PROTOCOL DE COLABORARE**

**I.PĂRȚILE**

**1.1. Asociația ACS ULTRA BUCOVINA,** cu sediul în Campulung Moldovenesc, str. Caprioarei nr 27, CUI **43724260**, reprezentată prin Președinte **Sergiu Bersan**, în calitate de organizator.

**1.2. Municipiul Câmpulung Moldovenesc,** cu sediul în Câmpulung Moldovenesc, str. 22 Decembrie, nr. 2, județul Suceava, cod fiscal 4842400, reprezentat prin Primar, **Mihăiță Negură**, în calitate de co-organizator**.**

**II. OBIECTUL ACORDULUI DE COLABORARE**

**2.1.** Obiectul prezentului acord îl constituie colaborarea celor două părți în organizarea concursului de alergare montană pentru sportivi profesioniști și amatori **„BUCOVINA ULTRA ROCKS ”,** ce va cuprinde 6 probe (180 km, 110 km, 88 km,48 km, 33 km, 15 km) cu startul de pe Platoul Central pentru prima cursa, Cabana Schiorilor pentru urmatoarele patru curse respectiv vârful Rarău pentru ultima cursă, în perioada 28 iulie-1 august 2021.

**III. DURATA ACORDULUI DE COLABORARE**

**3.1.** Prezentul acord de colaborare se încheie pentru o durată de 5 zile, necesare organizării și desfășurării evenimentului.

**3.2.** Durata desfășurării evenimentului este de 5 zile, în perioada 28 iulie - 01 august 2021.

**IV.OBLIGAȚIILE PĂRȚILOR**

**4.1. OBLIGAȚIILE ORGANIZATORULUI**

**a)** să asigure organizarea și derularea evenimentului cu respectarea condițiilor necesare privind practicarea sporturilor individuale în aer liber prevăzute în anexa nr. 2, lit. C, pct.1-5 din Ordinul nr. 667/1236/2020;

**b)** să respecte recomandările Direcției de Sănătate Publică Județeană Suceava

**c)** să asigure toată logistica necesară organizării evenimetului și înscrierii candidaților;

**d)** să informeze concurenţii asupra regulamentului, condiţiilor şi regulilor de participare;

**e)** să menționeze pe site-ul web si materialele de promovare , în calitate de co-organizator, Primăria și Consiliul Local al municipiului Câmpulung Moldovenesc;

f) să transmit în termen de 30 de zile de la finalizarea evenimentului o situație cu bugetul realizat, respectiv cu încasările și cheltuielile realizare.

**4.2. OBLIGAȚIILE CO-ORGANIZATORULUI**

**a)** să informeze, în scris, poliția, jandarmeria, ambulanța, pompierii, firma de salubrizare și serviciul salvamont despre desfășurarea evenimentului;

**b)** să asigure 6 toalete ecologice în locație și igienizarea lor în fiecare zi;

**c)** să colecteze de la locul de desfășurare al evenimentului, deșeurile rezultate cu personal specializat în servicii de curățenie;

**d)** să informeze concesionarul terenului ( pășunii) din zona de start a concursului asupra organizării evenimentului și a programului acestuia;

**e)** să nu organizeze și să nu aprobe organizarea unui eveniment similar în apropierea zonei care va găzdui evenimentul ce face obiectul prezentului protocol de colaborare;

g) sa asigure accesul in perioada 28 iulie – 31 iulie pe Platoul Central al orasului pentru desfasurarea activitatilor premergatoare evenimentului

**V. PRINCIPII DE COLABORARE**

**5.** Principiile care stau la baza prezentului acord sunt colaborarea, responsabilitatea, și respectarea legislației în vigoare.

**VI. FORȚĂ MAJORĂ**

**6.** Forța majoră exonerează de răspundere partea care o invocă și o dovedește, părțile fiind obligate să-și notifice reciproc evenimentul considerat forță majoră, în 24 de ore de la intervenirea acestuia.

**VII. ÎNCETAREA ACORDULUI DE COLABORARE**

**7.** Prezentul acord încetează în următoarele cazuri:

- la expirarea termenului pentru care a fost încheiat

- după onorarea obligațiilor contractuale

- prin acordul scris al părților

**VIII. LITIGII**

**8.** Orice litigiu decurgând din prezentul acord se va soluționa pe cale amiabilă și, dacă acest lucru nu este posibil, se va supune legislației românești în vigoare.

Prezentul protocol a fost încheiat astăzi 08.07.2021, în două exemplare, câte unul pentru fiecare parte, ambele având aceiași valabilitate.

**PREȘEDINTE DE ȘEDINȚĂ SECRETAR GENERAL**

**AL MUNICIPIULUI**

**Rodica ERHAN**

**Întocmit,**

**Ojog Traian Gabriel**